**Ministru kabineta noteikumu projekta**

**„Grozījumi Ministru kabineta 2006.gada 11.jūlija noteikumos Nr.584 „Valsts policijas koledžas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  Ministru kabineta **2006.gada 11.jūlija noteikumu Nr.584 „**Valsts policijas koledžas nolikums**” (turpmāk** – noteikumi Nr.584) 2.2.apakšpunktā ir noteikts Valsts policijas koledžas (turpmāk – Koledža) pilnais nosaukums angļu valodā – State police College, kur vārds **„**police” ir rakstīts ar mazo sākumburtu, bet saskaņā ar Eiropas komisijas angļu valodas stila rokasgrāmata (European Commission Directorate-General for Translation) (7.izlaidums: 2011.gada augusts, ar pēdējām izmaiņām 2015.gada augustā) iestāžu nosaukumos katru vārdu raksta ar lielo sākumburtu. Savukārt, noteikumu Nr.584 2.3.apakšpunktā noteiktais Koledžas nosaukums vācu valodā – Staats polisei College, saskaņā ar vācu valodas gramatikas prasībām ir rakstāms šādā redakcijā - College von Staatspolizei.Noteikumu Nr.584 3.2.apakšpunktā ir noteikta Koledžas Latgales filiāles juridiskā adrese – Popova iela 55, Daugavpils. Saskaņā ar Daugavpils pilsētas domes 2011.gada 9.februāra lēmuma Nr.8.2-3.1/51 „Par adrešu apstiprināšanu” 3.punktu Daugavpils pilsētas teritorijā esošajai ēkai ar kadastra apzīmējumu 0500 011 2018 001 apstiprināta adrese – Hekeļa iela 2, Daugavpils. Līdz ar to, noteikumos Nr.584 ir nepieciešams precizēt Koledžas Latgales filiāles juridisko adresi, kā arī šīs adreses pasta indeksa atbilstību Latvijas Pasta informācijai.Grozījumi noteikumu projekta 1. un 2.punktā šīs problēmas atrisina, jo paredz:1. precizēt stilistiski Koledžas nosaukumu angļu valodā un vācu valodā atbilstoši gramatikas prasībām;
2. precizēt Koledžas Latgales filiāles juridisko adresi;

Noteikumos Nr.584 ir nepieciešams veikt arī tehniskus grozījumus.1. Saskaņā ar noteikumu Nr.584 5.3.apakšpunktu Koledžas darbības pamatvirzieni ir arodizglītības, profesionālās tālākizglītības un profesionālās pilnveides izglītības programmu īstenošanā.

Koledža katru gadu īsteno arī izglītības programmas, kuru apjoms ir no sešām līdz 159 stundām. Valsts policijas amatpersonām aktuālās un obligāti apgūstamās izglītības programmu tēmas definē un nosaka darba devējs, tas ir, Valsts policija.Saskaņā ar noteikumu Nr.584 6.2.apakšpunktu Koledžas uzdevumi sadarbībā ar Valsts policiju ir izstrādāt un īstenot policijas darbinieku profesionālās tālākizglītības un profesionālās pilnveides izglītības programmas saskaņā ar Koledžas 2014.gada 9.janvāra iekšējiem noteikumiem Nr.2 “Profesionālās pilnveides un pieaugušo neformālās izglītības programmu izstrādes un īstenošanas kārtība Valsts policijas koledžā”.Saskaņā ar Profesionālās izglītības likuma 26.pantu profesionālās izglītības programmas atkarībā no iegūstamās izglītības iedalāmas šādi: profesionālās pamatizglītības programmas, arodizglītības programmas; profesionālās vidējās izglītības programmas; pirmā līmeņa profesionālās augstākās izglītības (koledžas izglītības) programmas; profesionālās tālākizglītības programmas; profesionālās pilnveides izglītības programmas; profesionālās ievirzes izglītības programmas.Saskaņā ar Profesionālās izglītības likuma 30.panta piekto daļu profesionālās izglītības programmas, izņemot profesionālās pilnveides, profesionālās ievirzes un neformālās izglītības programmas, akreditējamas Izglītības likumā noteiktajā kārtībā.Saskaņā ar Izglītības likuma 1.panta 14.1punktu neformālā izglītība ir ārpus formālās izglītības organizēta interesēm un pieprasījumam atbilstoša izglītojoša darbība. Saskaņā ar Izglītības likuma 46.panta:1. pirmo daļu pieaugušo izglītībā var piedāvāt formālās un neformālās izglītības programmas;
2. otro daļu pieaugušo formālās izglītības programmu īstenošanas kārtību nosaka šis likums, Profesionālās izglītības likums, Augstskolu likums un citi normatīvie akti;
3. trešo daļu pieaugušo neformālās izglītības programmas nosaka šīs izglītības saturu un to atbilstību valsts un darba devēju, kā arī personības izaugsmes interesēm, un šīs programmas pieaugušajiem ir tiesības apgūt visa mūža garumā neatkarīgi no iepriekš iegūtās izglītības;
4. piekto daļu izglītības iestādes ir tiesīgas īstenot pieaugušo neformālās izglītības programmas bez licences saņemšanas.

Tā kā Koledža ir izglītības iestāde, tad no iepriekš minētā izriet, ka Koledža kā izglītības iestāde ir tiesīga īstenot pieaugušo neformālās izglītības programmas bez licences saņemšanas.Ņemot vērā, ka līdz šim Koledža īsteno ne tikai profesionālās pilnveides izglītības programmas, bet arī pieaugušo neformālās izglītības programmas, tad nav korekti noteikumos Nr.584 lietot vienu jēdzienu – profesionālās pilnveides izglītība.Līdz ar to, jāprecizē noteikumu Nr.584 5.3. un 6.2.apakšpunkts.2. Koledžas padomes kompetence ir noteikta noteikumu Nr.584 11.punktā. Arī noteikumu Nr.584 33.punkta otrajā teikumā ir noteikta Koledžas padomes kompetence, tas ir, ka uzņemšanas komisijas nolikumu un komisijas sastāvu katram studiju gadam apstiprina padome.Svītrojot noteikumu Nr.584 33.punkta otro teikumu un papildinot noteikumu Nr.584 11.punktu ar attiecīgajām normām, Koledžas padomes kompetence tiktu noteikta vienā punktā. Līdz ar to, veicot šādu tehnisku grozījumu, noteikumi Nr.584 par Koledžas padomes kompetenci būtu vieglāk uztverami.3. Noteikumu Nr.584 20.punktā ir noteikts, kāds iekšējais normatīvais akts ir jāizstrādā struktūrvienībām un filiālēm un to saskaņošanas kārtība.Saskaņā ar Augstskolu likuma 8.panta piekto daļu koledžu filiāles darbojas, pamatojoties uz nolikumu, kuru apstiprina augstskolas koleģiāla pārstāvības institūcija. Līdz šim attiecīgā situācija tika risināta saskaņā ar Oficiālo publikāciju un tiesiskās informācijas likuma 9.panta sestajā daļā noteikto, tas ir, konstatējot pretrunu starp dažāda juridiska spēka tiesību normām, tika piemērota tiesību norma ar augstāku juridisko spēku.1. Saskaņā ar noteikumu Nr.584 37.3.apakšpunktu studējošajiem ir pienākums ievērot tikai iekšējās kārtības noteikumus. Iekšējās kārtības noteikumi ir viens no iekšējo normatīvo aktu veidiem. Studējošajiem ir pienākums ievērot ne tikai iekšējās kārtības noteikumus, bet arī citus iekšējos normatīvos aktus, kas attiecas uz studijām. Šo normu nepieciešams precizēt, jo iekšējās kārtības noteikumos nav iespējams atrunāt visus ar studiju procesu saistītos jautājumus.

Tehniskie grozījumi noteikumu projekta 3., 4., 5., 6., 7. un 8.punktā šīs problēmas atrisinās, jo paredz:1. precizēt Koledžas darbības pamatvirzienus un uzdevumus;
2. precizēt Koledžas padomes kompetenci;
3. precizēt iekšējā normatīvā akta veidu, kurā noteikta Koledžas filiāļu uzbūve un darba organizācija;
4. precizēt studējošo pienākumus.
 |
| 3. | Projekta izstrādē iesaistītās institūcijas | Valsts policija un Valsts policijas koledža. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts policijas un Koledžas amatpersonas ar speciālajām dienesta pakāpēm un darbinieki, ar kuriem noslēgts darba līgums. |
| 2. | Tiesiskā regulējuma ietekme uz tautsaimniecību un administratīvo slogu  | Sabiedrības grupām un institūcijām projekta tiesiskais regulējums nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Papildus administratīvās izmaksas neradīsies. |
| 4. | Cita informācija | Nav. |
|  |  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu noteikumu projekta izstrādes gaitā publicēts Iekšlietu ministrijas mājaslapā sadaļā “Sabiedrības līdzdalība” atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 13.punktam. |
| 2. | Sabiedrības līdzdalība projekta izstrādē | Sabiedrības pārstāvjiem bija iespējams līdzdarboties projekta izstrādē, rakstiski sniedzot viedokli par projektu līdz 2016.gada 8.janvārim. |
| 3. | Sabiedrības līdzdalības rezultāti | Nav saņemti sabiedrības pārstāvju viedokļi. |
| 4. | Cita informācija | Nav |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts policija un Valsts policijas koledža. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks izveidotas un esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas III, IV, un V sadaļa – projekts šīs jomas neskar.*

Iekšlietu ministrs R.Kozlovskis

Vīza: valsts sekretāre I.Pētersone–Godmane

04.03.2016. 09:00

1092

I.Dzelme, 67219634

inita.dzelme@vp.gov.lv

O.Aņikoviča, 67219642

olga.anikovica@koledza.vp.gov.lv